በአንድ የውሃ ጉድጓድ ማስቆፈር የተጀመረው ፕሮጀክት አድጎ ማህበሩ እስካሁን ሶስት ጉድጓዶችን አስመርቋል። ከሁለት ወር በኋላ የሚመረቁ ደግሞ ሌሎች አራት ጉድጓዶች እንዳሉ ሐርሜላ ገልፃልናለች። ማህበሩ በአሁን ሰዓት ከተለያዩ ክልሎች ለትምህርት ወደ መቀሌ ዮንቨርሲቲ በመሄድ ትምህርታቸውን በመከታተል ላይ ከ 2500 በላይ በጎ ፍቃደኞች አሉት። ከነዚህ በጎ ፍቃደኞች አንዱ እዮኤል ጌታቸው ነው። በመቀሌ ዮኒቨርሲቲ ተማሪ በነበረበት ወቅት ነው ማህበሩን የተቀላቀለው። በአሁኑ ሰዓት ትምህርቱን አጠናቆ በአዲስ አበባ ከተማ ይኖራል። ማህበሩን በትርፍ ጊዜው መደገፉን ግን እንዳላቋረጠ ነግሮናል። ለምን እና እንዴት አባል ሆነ? መልስ ሰጥቶናል።
